Informácie o liekoch
Dobrý deň. 
Mám tri otazky. 
Môžem piť colu keď si dám brufen.
2. Ked nezabera brufen na bolesti kĺbov môžem si dať aulin.? Aký odstup.
Pritom beriem už pólroka Omarit.
3.dneska somzabudla si daťOmarit.Kedy si ho môžem dať?
Ďakujem
Dobrý deň,
ďakujeme za Vašu otázku.
Pitie kolových nápojov po podaní Brufenu nie je vylúčené. Kofeín v nich obsiahnutý môže zosilniť účinok lieku, pravdepodobne sa však vzhľadom na jeho nízky obsah jedná o klinicky bezvýznamné zosilnenie účinku. Keďže potraviny nepodliehajú klinickému skúšaniu, prípadné interakcie nemuseli byť zachytené.
Vzhľadom na to, že lieky Brufen aj Aulin patria do jednej skupiny liečiv (nesteroidové protizápalové lieky), ich súbežným podávaním je prítomné riziko zvýšenia nežiaducich účinkov oboch liečiv, ako napríklad zvýšené riziko gastrointestinálnych vredov a krvácania. Preto je pri nedostatočnom účinku Brufenu možné podať Aulin najskôr po 6 hodinách od jeho podania. Po 4 hodinách je však možné podať liek z inej farmakoterapeutickej skupiny, napríklad z voľnopredajných produktov sú to lieky s obsahom paracetamolu.
Ak zabudnete užiť dávku Omaritu načas, užite ju čo najskôr a potom sa vráťte k vášmu pravidelnému. Neužívajte však dvojnásobnú dávku, aby ste nahradili vynechanú dávku.
Prajem pekný zvyšok dňa.
S pozdravom
PharmDr. Veronika Kiabová